Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
29 พ.ค. 2558

SET แกว่งแคบรอ Rebalance ดัชนี MSCI ปลายตลาด
ดัชนี SET อยู่ที่ 1,496.70 จุด +3.09 จุด +0.21% ปริมาณซื้อขาย 13,150 ลบ.
แนวรับ:      1,485       แนวต้าน:    1,500  ,  1,515
 
สรุปทิศทางและแนวโน้มตลาด
กลุ่มหุ้นที่ถูกลดน้ำหนักในดัชนี MSCI กดดัน SET: SET เคลื่อนไหวในกรอบแคบด้วยปริมาณการซื้อขายเบาบาง โดยกลุ่มหุ้นที่ถูกลดน้ำหนักในดัชนี MSCI อย่าง PTT BKANK ADVANC TPIPL ปรับลดลงเป็นปัจจัยกดดันตลาด ขณะที่กลุ่มหุ้นที่ถูกเพิ่มเข้าไปในดัชนี MSCI Thailand/Global Small  มีจังหวะ “เก็งกำไร” เข้ามา อย่างไรก็ดีเราคาดว่ากลุ่มหุ้นที่ถูกปรับน้ำหนักของดัชนี MSCI จะมีความ “ผันผวน” มากขึ้นในช่วงก่อนปิดตลาดภาคบ่ายวันนี้ ซึ่งเรายังแนะนำ “ซื้อ” ADVANC และ AOT ในช่วงที่มีการปรับพอร์ตตามดัชนี MSCI วันนี้ โดยเราชอบ ADVANC/INTUCH จากอัตราผลตอบแทนจากเงินปันผลสูง ได้รับประโยชน์มากที่สุดจากการประมูล 4G และ AOT ที่ได้รับผลดีจากจำนวนผู้โดยสารเติบโต และเพิ่มพื้นที่เช่าเชิงพาณิชย์ที่สนามบินดอนเมืองปลายปีนี้
 “ซื้อ” กลุ่มรับเหมาฯ และ TTCL: แนะนำ “ทยอยซื้อ” หุ้นกลุ่มรับเหมาฯ ที่แนวโน้มการลงทุนภาครัฐฯ จะเร่งตัวขึ้นในช่วงที่เหลือของปีนี้ อย่าง CK STEC SEAFCO ขณะที่ แนะนำ “ซื้อ” TTCL จากแนวโน้มผลการดำเนินงานที่ Bottom out ไปแล้วใน 1Q15 และรายได้จากธุรกิจขายไฟฟ้าที่เพิ่มขึ้น กับงาน EPC ที่รับรู้รายได้เพิ่มขึ้นจะเป็นปัจจัยหนุนราคาหุ้นในระยะถัดไป ประเมินแนวต้าน 35.75 บาท หรือถัดไปที่ 37.0 บาท
 
หุ้นที่น่าสนใจทางเทคนิค
ARROW “ซื้อ” ราคาหุ้นดีดตัวขึ้นอีกครั้งหลังพักตัวด้วยรูปแบบ Bullish Flag พร้อมปริมาณการซื้อขายสูงขึ้นในจังหวะ Breakout เครื่องมือ MACD เป็นบวกต่อเนื่อง คาดว่าจะสามารถแกว่งตัวขึ้นได้ แนวต้านแรกบริเวณจุดสูงสุดเดิมที่ 13.00 บาท และแนวต้านถัดไปที่บริเวณ 13.50 บาท
GFPT “ซื้อ” ราคาหุ้นแกว่งตัวในกรอบแนวโน้มขาขึ้นหลังฟื้นตัวขึ้นจากฐาน เริ่มกลับมาดีดตัวขึ้นอีกครั้งพร้อมปริมาณการซื้อขายหนาแน่น เครื่องมือ DI+ กลับมาตัด DI- ขึ้น เป็นจังหวะซื้อเก็งกำไร มีแนวต้านแรกบริเวณ 13.50 บาท เป้าหมายถัดไป 14.00 บาท 
PS “ซื้อ” ราคาหุ้นมีสัญญาณกลับตัวขึ้นด้วยแท่งเทียนรูปแบบ Tweezer Bottoms เครื่องมือ DI- หักลงมาตัด ADX เป็นจังหวะซื้อเก็งกำไรตามการกลับตัว มีแนวต้านแรกที่ 24.70 บาทและแนวต้านถัดไปบริเวณ 25.50 บาท
STEC “ซื้อ” ราคาหุ้นแกว่งขึ้นต่อหลังพักตัวไม่หลุดเส้นค่าเฉลี่ยระยะ 2 สัปดาห์ พร้อมปริมาณการซื้อขายโดดเด่น เป็นจังหวะซื้อเก็งกำไร มีแนวต้านแรกบริเวณ 23.00 บาทและมีเป้าหมายระยะกลางที่ 24.30 บาท 
 
Futures   แนวรับ        แนวต้าน
SET50       970           980
                960           990
Gold        19000         19200
               18800         19300
Oil          2100          2150
              2050          2200